Imtella' Diċembru 1, 2021 Il-Honduras se jeleġġi l-ewwel President mara fl-istorja tal-pajjiż, Xiomara Castro, wara li l-partit fil-Gvern ikkonċeda telfa. Ir-rebħa ittemm ir-renju ta' 12-il sena tal-Partit tal-lemin Nazzjonali li kien mifni bi skandli u akkużi ta' korruzzjoni. Castro li kienet il-kandidat tal-Partit Libre kisbet vantaġġ ta' kważi għoxrin punt u tieħu post il-President Juan Orlando Hernandez, li kien jitqies bħala President divisiv u huwa miżgħud b'allegazzjonijiet ta' rabtiet maċ-ċrieki tat-traffkanti tad-droga, partikolarment wara li ħuħ Antonio, kien arrestat għall-traffikar fl-Istati Uniti.